|  |  |
| --- | --- |
| ГРБОВИ ЗА МЕМОРАНДУМ | Srbská republikaAutonómna pokrajina Vojvodina**Pokrajinský sekretariát vzdelávania, predpisov,** **správy a národnostných menšín – národnostných spoločenstiev**Bulvár Mihajla Pupina 16, 21 000 Nový SadT: +381 21 487 46 04  F: +381 21 557 074; 456 986 adrian.borka@vojvodina.gov.rs |
|  | ČÍSLO: 128/-90-25/2023-05 | DÁTUM: 22.02.2023 |

Pokrajinský sekretariát vzdelávania, predpisov, správy a národnostných menšín– spoločenstiev, Nový Sad, podľa článku 7 Pokrajinského parlamentného uznesenia o prideľovaní rozpočtových prostriedkov na zlepšenie postavenia národnostných menšín - národnostných spoločenstiev a rozvoj multikultúrnosti a tolerancie (Úradný vestník APV č. 8/2019) v súvislosti s článkami 11, 12, 23 odsek 4, 25 a 26 Pokrajinského parlamentného uznesenia o rozpočte Autonómnej pokrajiny Vojvodiny na rok 2023 (Úradný vestník APV číslo 54/2022) a článku 6 Vyhlášky o prostriedkoch na podporu programov alebo chýbajúcej časti prostriedkov na financovanie programov verejného záujmu realizovaných združeniami (vestník Službeni glasnik RS, č. 16/2018) a článku 3 odsek 1 Pravidiel prideľovania rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na zlepšenie postavenia národnostných menšín – národnostných spoločenstiev a rozvoj multikulturalizmu a tolerancie v Autonómnej pokrajine Vojvodine (Úradný vestník APV, číslo 7/2023) vypisuje

**VEREJNÝ SÚBEH NA SPOLUFINANCOVANIE PROGRAMOV A PROJEKTOV USMERNENÝCH NA**

**ROZVOJ PRÁV NÁRODNOSTNÝCH MENŠÍN – NÁRODNOSTNÝCH SPOLOČENSTIEV**

**V AP VOJVODINE V ROKU 2023**

Verejný súbeh sa vypisuje pre programy a projekty združení, fondov a nadácií (ďalej len: podávateľ prihlášky) zamerané na uskutočňovanie práv národnostných menšín - národných spoločenstiev z územia Autonómnej pokrajiny Vojvodiny v roku 2023.

**I. ROZVRHNUTIE PROSTRIEDKOV**

Verejný súbeh sa vypisuje na celkovú sumu **33.000.000,00 dinárov**, na národnostnú menšinu – národnostné spoločenstvo:

|  |  |
| --- | --- |
| Maďarská národnostná menšina - národnostné spoločenstvo | 15 450 000,00 dinárov |
| Rómska národnostná menšina - národnostné spoločenstvo | 3 350 000,00 dinárov |
| Chorvátska národnostná menšina - národnostné spoločenstvo | 3 200 000,00 dinárov |
| slovenská národnostná menšina - národnostné spoločenstvo | 3 200 000,00 dinárov |
| Rumunská národnostná menšina - národnostné spoločenstvo | 2 350 000,00 dinárov |
| Rusínska národnostná menšina - národnostné spoločenstvo | 1 200 000,00 dinárov |
| Bunevská národnostná menšina - národnostné spoločenstvo | 1 050 000,00 dinárov |
| Macedónska národnostná menšina - národnostné spoločenstvo | 660 000,00 dinárov |
| Ukrajinská národnostná menšina - národnostné spoločenstvo | 410 000,00 dinárov |
| Nemecká národnostná menšina - národnostné spoločenstvo | 300 000,00 dinárov |
| Česká národnostná menšina - národnostné spoločenstvo | 130 000,00 dinárov |
| Čiernohorská národnostná menšina - národnostné spoločenstvo | 600 000,00 dinárov |
| Iné národnostné menšiny - národnostné spoločenstvá | 1 100 000,00 dinárov |

**II. PODMIENKY SÚBEHU**

* Na súbeh na pridelenie rozpočtových prostriedkov Pokrajinského sekretariátu na zlepšenie postavenia národnostných menšín - národnostných spoločenstiev sa môžu prihlásiť výlučne žiadatelia, ktorí majú sídlo na území AP Vojvodiny.
* Na verejný súbeh sa nemôžu uchádzať priami a nepriami používatelia rozpočtu, obchodné spoločnosti a národnostné rady národnostných menšín.
* Súbehovú dokumentáciu si možno prebrať od **22.02.2023** v miestnostiach sekretariátu alebo stiahnuť z webovej stránky sekretariátu [www.puma.vojvodina.gov.rs](http://www.puma.vojvodina.gov.rs)
* Lehota podávania prihlášok je 10. 3. 2023.
* Verejným súbehom sa prideľujú finančné prostriedky na programy a projekty podávateľov prihlášok zamerané na realizáciu práv národnostných menšín - národnostných spoločenstiev a najmä na:
* uchovávanie a pestovanie jazykov, ľudových zvykov a starých remesiel;
* ochranu a prezentáciu folklórneho dedičstva;
* vytváranie podmienok pre rozvoj kultúry, vedy a umenia;
* pestovanie a podporu ľudovej tvorby;
* prezentáciu kultúrneho majetku mimoriadneho významu;
* literárnu, dramatickú, scénickú, hudobnú a umeleckú tvorbu, pamätné dni, festivaly, podujatia venované výročiam, umelecké kolónie, tábory podporujúce toleranciu a práva národnostných menšín - národnostných spoločenstiev;
* konferencie, turnaje, stretnutia a pod. na podporu tolerancie a práv národnostných menšín - národnostných spoločenstiev;
* pestovanie a rozvoj ochotníctva, hosťovanie súborov;
* spoluprácu s materskými krajinami a iné formy spolupráce.
* projekty týkajúce sa rozvoja, zachovania a pestovania ducha medzinárodnostnej tolerancie u mládeže.
* zlepšenie produkcie a produkciu televíznych a rozhlasových programov, internetových prezentácií, iných foriem elektronických prezentácií, tlačových reklamných aktivít, aktivít v oblasti tlačových médií a iných foriem mediálnych aktivít;
* Sekretariát podľa súbehu spolufinancuje výlučne aktivity, ktoré sú realizované v období odo dňa vypísania súbehu do 31.12.2023.
* Verejný súbeh sa uverejňuje v Úradnom vestníku Autonómnej pokrajiny Vojvodiny, v jednom z verejnoprávnych prostriedkov, ktorý pokrýva celé územie APV a na internetovej stránke sekretariátu, ako aj na portáli elektronickej štátnej správy v srbskom jazyku a v jazyku národnostnej menšiny, ktorý sa úradne používa v Autonómnej pokrajine Vojvodine.
* Prihlášky sa predkladajú výlučne v súbehových formulároch sekretariátu v jednom vyhotovení.
* Prihlášky na verejný súbeh sa predkladajú v srbskom jazyku alebo v jazyku národnostnej menšiny, ktorý sa úradne používajú v Autonómnej pokrajine Vojvodine;
* Prihlášky sa podávajú

1. osobne odovzdávaním v spisovni pokrajinských orgánov správy v Novom Sade;

2. poštou na adresu:

Pokrajinský sekretariát vzdelávania, predpisov, správy a národnostných menšín – národnostných spoločenstiev, Bulvár Mihajla Pupina 16, Nový Sad

**NA VEREJNÝ SÚBEH – SPOLUFINANCOVANIE PROGRAMOV A PROJEKTOV USMERNENÝCH NA**

**ROZVOJ PRÁV NÁRODNOSTNÝCH MENŠÍN – NÁRODNOSTNÝCH SPOLOČENSTIEV V AP VOJVODINE**

**V ROKU 2023**

* Sekretariát si vyhradzuje právo požadovať od žiadateľa dodatočnú dokumentáciu a informácie, resp. určiť splnenie dodatočných podmienok na pridelenie finančných prostriedkov.
* Pokrajinský tajomník vynáša rozhodnutie o pridelení finančných prostriedkov, ktoré je zverejnené na oficiálnej webovej stránke Sekretariátu a na portáli E-správa.
* Uchádzač, ktorému budú pridelené finančné prostriedky v rámci verejného súbehu, je povinný poskytnúť Sekretariátu informácie o osobitnom účelovom podúčte otvorenom v Správe trezoru pre každý jednotlivý účel (program/projekt) najneskôr do 1. 5. 2023.

Ďalšie informácie o verejnom súbehu možno dostať na sekretariáte, tel. č. 021/ 487 4608, prostredníctvom e-mailu adrian.borka@vojvodina.gov.rs alebo webovej stránky sekretariátu www.puma.vojvodina.gov.rs.

Pokrajinský tajomník

Zsolt Szakállas v. r.